সাউথ আফ্রিকা এয়ারওয়েজ
সাউথ আফ্রিকান এয়ারওয়েজ (এসএএ) হচ্ছে সাউথ আফ্রিকার জাতীয় পতাকাবাহী এয়ারলাইন, যার হেডকোয়ার্টার গাওতেং এর কেম্পটন পার্ক এ অবস্থিত ওআর টেমবো ইন্টারন্যাশনাল এয়ারপোর্ট এর গ্রাউন্ড ফ্লোরে অবস্থিত । এয়ারলাইনটি এর প্রধান কেন্দ্রস্থল ওআর টেমবো ইন্টারন্যাশনাল এয়ারপোর্ট হতে বিশ্বের ৩৮টি গন্তব্যে বিমান পরিচালনা করে থাকে ।
দক্ষিণ আফ্রিকার সরকার কর্তৃক ইউনিয়ন এয়ারওয়েজের কর্তৃত্ব লাভের পরবর্তীতে ১৯৩৪ সালের পহেলা ফেব্রুয়ারীতে সাউথ আফ্রিকান এয়ারওয়েজ গঠিত হয় । চল্লিশজন কর্মী, একটি ডি হাভিল্যান্ড ডিএইচ ৬০ জিপসি মথ, একটি ডি হাভিল্যান্ড ৮০এ পুশ মথ, তিনটি জানকারস এফ১৩এস এবং একটি লীজ নেওয়া জানকারস এফ১৩ নিয়ে এয়ারলাইনটির যাত্রা শুরু করে । কর্তৃত্ব লাভের পর সরকার এয়ারলাইন্সটির নাম পরিবর্তন করে সাউথ আফ্রিকান এয়ারওয়েজ রাখে । যা সাউথ আফ্রিকান রেলওয়েজ এন্ড হারবারস অ্যাডমিনিস্ট্রেশন(বর্তমানে ট্রান্সনেট) ।
ঐ বছরেই এয়ারলাইনটি ফ্লাইট পরিচালনা শুরু করে । পরবর্তী বছরের পহেলা ফেব্রুয়ারী, এয়ারলাইনটি সাউথ ওয়েস্ট এয়ারওয়েজ(বর্তমানে এয়ার নামিবিয়া)এর কর্তৃত্ব অর্জন করে, যে এয়ারলাইনটি ১৯৩২ সাল হতে উয়িন্ডহোয়েক এবং কিম্বারলির মধ্যে সাপ্তাহিক বিমান পরিচালনা করে আসছিলো । এ সময়টিতে সাউথ আফ্রিকান এয়ারওয়েজ তিনটি জানকারস জেইউ ৫২/৩এম এয়ারক্রাফট অর্ডার করে, যেগুলো ১৯৩৪ সালের অক্টোবর মাসে ডেলিভারী লাভ করে এবং ১০ দিন পর সার্ভিস প্রদান শুরু করে । এই এয়ারক্রাফটগুলো ১৪ জন করে প্যাসেঞ্জার এবং চারজন ক্রু বহন করত । সেই সময়টিতে সপ্তাহে তিনদিন ডারবান-জোহানেসবার্গ রুটে এবং সপ্তাহে একবার ডারবান-ইস্ট লন্ডন-পোর্ট এলিজাবেথ-জর্জ/মোসেল বে-কেপটাউন রুটে বিমান চলাচল করত ।
সাউথ আফ্রিকান এয়ারওয়েজ এর সদর দপ্তর গাওতেং এর কেম্পটন পার্ক এ অবস্থিত ওআর টেমবো ইন্টারন্যাশনাল এয়ারপোর্ট এর গ্রাউন্ড ফ্লোরে অবস্থিত । ভবনটি স্টৌচ ভরস্টার আর্কিটেক্টস দ্বারা নির্মিত হয়েছিলো ।
সাউথ আফ্রিকান এয়ারওয়েজ পরিচালিত বিমানগুলো আফ্রিকা, ইউরোপ, দক্ষিণ আমেরিকা, উত্তর আমেরিকা, এশিয়া এবং অস্ট্রেলিয়া এ ৬টি মহাদেশের ২৬ টি দেশের ৩৭টি আন্তর্জাতিক গন্তব্যস্থলে চলাচল করে থাকে ।
স্টার অ্যালায়েন্স সদস্য হওয়ার পাশাপাশি, ২০১৪ সালের ফেব্রুয়ারী অনুসারে নিন্মের এয়ারলাইন্সগুলোর সাথে সাউথ আফ্রিকান এয়ারওয়েজ এর কোড শেয়ার চুক্তি রয়েছে ।২০১৬ সালের জানুয়ারী মাস অনুসারে সাউথ আফ্রিকান এয়ারওয়েজের বিমানবহরে নিন্মের বিমানগুলো রয়েছে ।
এয়ারবাস এ৩১৯-১০০(৮টি), এয়ারবাস এ৩২০-২০০(১২টি), এয়ারবাস এ৩৩০-২০০(৬টি), এয়ারবাস এ৩৩০-৩০০, এয়ারবাস এ৩৪০-৩০০(৮টি), এয়ারবাস এ৩৩০-৬০০(৯টি), বোয়িং ৭৩৭-৮০০(৭টি), বোয়িং ৭৩৭-৩০০এফ(২টি) ।
সাউথ আফ্রিকান এয়ারওয়েজের এয়ারবাস এ৩৩০-২০০ বিমানগুলোতে বিজনেস ক্লাস আসনগুলোর মধ্যবর্তী দূরত্ব ৭৩ ইঞ্চি(সামনে-পিছনে) এবং এয়ারবাস এ৩৪০-৩০০/৬০০ বিমানগুলোতে ৭৩-৭৪ ইঞ্চি পর্যন্ত হয়ে থাকে । এয়ারবাস এ৩৩০-২০০ বিমানগুলোতে বিজনেস ক্লাস এ ৩৬ জন যাত্রী এবং এয়ারবাস এ৩৪০-৩০০/৬০০ বিমানগুলো বিজনেস ক্লাস এ ৩৮ থেকে ৪২ জন যাত্রীর আসন রয়েছে ।
সাউথ আফ্রিকান এয়ারওয়েজের এয়ারবাস এ৩৩০-২০০ বিমানগুলোতে ইকোনমি ক্লাস এ ১৮৬ জন যাত্রী এবং এয়ারবাস এ৩৪০-৩০০/৬০০ বিমানগুলোতে ইকোনমি ক্লাস এ ২১৫ থেকে ২৭৫ জন যাত্রীর আসন রয়েছে । ইকোনমি ক্লাস এ আসন বিন্যাস হচ্ছে ২-৪-২ । এয়ারবাস এ৩৩০-২০০ বিমানগুলোতে আসনগুলোর মধ্যবর্তী দূরত্ব ৩১ ইঞ্চি(সামনে-পিছনে) এবং এয়ারবাস এ৩৪০-৩০০/৬০০ বিমানগুলোতে ৩১-৩২ ইঞ্চি পর্যন্ত হয়ে থাকে ।
যাত্রীদের জন্য অত্যন্ত সুস্বাদু এবং মানসম্মত খাবার এবং পানীয় পরিবেশিত হয়ে থাকে । এছাড়া সন্মানিত যাত্রীদের জন্য ওয়াইনসহ বিভিন্ন সুপেয় পানীয় এর ব্যবস্থা রয়েছে ।
সাধারণভাবে সাউথ আফ্রিকান এয়ারওয়েজের যাত্রীদের আনন্দদায়ক ভ্রমণের লক্ষ্যে অডিও, ভিডিও, মিউজিক, গেমস ইত্যাদি বিনোদনের ব্যবস্থা রয়েছে ।